****

**ΕΛΛΗΝΙΚΗ ΔΗΜΟΚΡΑΤΙΑ** Μοσχάτο, 18/05/2023

**NOMOΣ ΑΤΤΙΚΗΣ**

**ΔΗΜΟΣ ΜΟΣΧΑΤΟΥ-TAΥΡΟΥ**

**Δ/νση Οικονομικών Υπηρεσιών**

**& Ανάπτυξης**

**Τμήμα Εσόδων, Περιουσίας, Έκδοσης και**

**Ρύθμισης Αδειών Επιχειρηματικών Δραστηριοτήτων**

ΘΕΜΑ …..: «Εισήγηση για τη διαγραφή οφειλών από βεβαιωτικούς καταλόγους του Δήμου Μοσχάτου - Ταύρου».

Έχοντας υπόψη,

1. Την παράγραφο 1 του άρθρου 174 του Ν.3463/06 «Κύρωση του Κώδικα Δήμων και Κοινοτήτων», όπου ορίζονται οι ακόλουθες περιπτώσεις ολικής ή μερικής διαγραφής:

α) Όταν οι οφειλέτες απεβίωσαν χωρίς να αφήσουν περιουσία ή οι κληρονόμοι τους αποποιήθηκαν την κληρονομιά.

β) Όταν οι οφειλέτες δεν έχουν καθόλου περιουσία και η επιδίωξη της είσπραξης δεν έφερε κανένα αποτέλεσμα επί τρία χρόνια, αφότου έληξε η χρήση κατά την οποία βεβαιώθηκαν.

γ) Όταν οι οφειλέτες δεν έχουν περιουσία και είναι αγνώστου διαμονής, εφόσον οι προσπάθειες, που έγιναν επί μία τριετία για την ανεύρεση της διαμονής τους, δεν έφεραν αποτέλεσμα, και

δ) Όταν η εγγραφή στους οριστικούς βεβαιωτικούς καταλόγους δημοτικών ή κοινοτικών φόρων, τελών, δικαιωμάτων και εισφορών έγινε κατά τρόπο προφανώς λανθασμένο ως προς τη φορολογητέα ύλη ή το πρόσωπο του φορολογουμένου ή όταν έγινε λανθασμένη πολλαπλή εγγραφή για το ίδιο είδος εσόδου και για το ίδιο πρόσωπο.

1. Την παράγραφο 2 του άρθρου 174 του Ν.3463/06 «Κύρωση του Κώδικα Δήμων και Κοινοτήτων» σύμφωνα με την οποία, η διαγραφή των χρεών γίνεται κατόπιν απόφασης του δημοτικού συμβουλίου και
2. Την παράγραφο 3 του άρθρου 174 του Ν.3463/06 «Κύρωση του Κώδικα Δήμων και Κοινοτήτων» σύμφωνα με την οποία, στους Δήμους που έχουν δική τους ταμειακή υπηρεσία, το Δημοτικό Συμβούλιο με αιτιολογημένη απόφασή του, μπορεί να απαλλάσσει τους οφειλέτες από τις προσαυξήσεις εκπρόθεσμης καταβολής, εφόσον η εκπρόθεσμη καταβολή οφείλεται:

α) στη μη επίδοση της ατομικής ειδοποίησης,

β) σε οικονομική αδυναμία που προήλθε από γεγονότα ανωτέρας βίας,

γ) σε υπαιτιότητα της υπηρεσίας.

**ΕΛΛΗΝΙΚΗ ΔΗΜΟΚΡΑΤΙΑ** Μοσχάτο, 14/03/2023

**NOMOΣ ΑΤΤΙΚΗΣ**

**ΔΗΜΟΣ ΜΟΣΧΑΤΟΥ-TAΥΡΟΥ**

**Δ/νση Οικονομικών Υπηρεσιών**

**& Ανάπτυξης**

**Τμήμα Εσόδων, Περιουσίας, Έκδοσης και**

**Ρύθμισης Αδειών Επιχειρηματικών Δραστηριοτήτων**

Η απόφαση του συμβουλίου εκδίδεται ύστερα από αίτηση του οφειλέτη. Στις περιπτώσεις α΄ και γ΄ απαιτείται και η γνώμη της ταμειακής υπηρεσίας.

Κατόπιν ελέγχου που έγινε από την αρμόδια υπηρεσία εσόδων του Δήμου και έχοντας υπόψη και τις διατάξεις της κείμενης νομοθεσίας, εντοπίστηκε η ακόλουθη περίπτωση, για την οποία θα πρέπει να πραγματοποιηθεί διαγραφή των εγγραφών από τους βεβαιωτικούς καταλόγους:

Η εταιρεία με την επωνυμία V………… ΕΠΕ εκμίσθωνε τμήματα των κοινοχρήστων χώρων που είχαν καθοριστεί με αποφάσεις του Δημοτικού Συμβουλίου του Δήμου Μοσχάτου για την τοποθέτηση κατάλληλων διαφημιστικών μέσων και τη διενέργεια διαφήμισης για τρίτους διαφημιζόμενους.

Για τα έτη 2006 και 2007, η ανωτέρω εταιρεία κατέβαλε το προβλεπόμενο από τα συμφωνητικά μίσθωμα για την παραχώρηση των κοινόχρηστων χώρων.

Η υπηρεσία, το 2009, προχώρησε σε βεβαίωση χρηματικού καταλόγου των τελών διαφήμισης για τα ανωτέρω αναφερόμενα έτη, θεωρώντας ότι στα τοποθετημένα πλαίσια διενεργούταν διαφήμιση για το επίμαχο διάστημα, χωρίς όμως να υπάρχουν τα απαραίτητα αποδεικτικά στοιχεία (ήτοι δήλωση του μισθωτή περί διενέργειας διαφήμισης από τις εταιρείες περί του χρόνου διαφήμισης, των διαστάσεων του πλαισίου) βάσει των οποίων προκύπτει και ο υπολογισμός του τέλους.

Βάσει των ανωτέρω, εισηγούμαστε τη διαγραφή ποσού είκοσι-έξι χιλιάδων, εβδομήντα –δύο ευρώ και σαράντα-εννέα λεπτών (26.072,49€) πλέον προσαυξήσεων από τον υπ΄ αριθμόν 6/09-04-2009 βεβαιωτικό κατάλογο που αφορά τέλη διαφήμισης σε βάρος της εταιρείας με το διακριτικό τίτλο «V………….. ΕΠΕ» εξαιτίας του γεγονότος ότι η εγγραφή στον βεβαιωτικό κατάλογο για τους λόγους που αναφέρονται στο ανωτέρω ιστορικό.

**ΕΙΣΗΓΟΥΜΑΣΤΕ**

Τη λήψη απόφασης σχετικά με την διαγραφή των ανωτέρω εγγραφών του οφειλέτη.

**Η ΔΙΕΥΘΥΝΤΡΙΑ ΟΙΚΟΝΟΜΙΚΩΝ ΥΠΗΡΕΣΙΩΝ**

**ΚΑΛΛΙΟΠΗ ΑΘΑΝΑΣΟΠΟΥΛΟΥ**

**Η ΠΡΟΪΣΤΑΜΕΝΗ ΤΟΥ ΤΜΗΜΑΤΟΣ ΕΣΟΔΩΝ**

**ΚΥΡΙΑΚΗ ΑΝΑΝΙΑΔΟΥ**